作者：刘克庄
词牌/韵律：贺新郎

paragraphs: 犹记臣之少。
兴狂时、过陈遵饮，对孙登啸。
岁晚登临多感慨，但觉齐山诗妙。
任蓉月、柳风吹照。
金印不来丹飞去，拟神仙、富贵都差了。
空铸错，与人笑。
九年前拜悬车表。
试回看、柴桑菊老，玄都花少。
周也曾言殇子寿，佛以白头为夭。
末后句、岩头曾道。
头似秃鶖巾裹懒，最不宜蝉冕宜僧帽。
杯中物，直须釂。